section_heading: Genealogija i naseljavanje
paragraph_text: Spadaju u ahejsku skupinu helenskih naroda s mora koju su dorska plemena protjerala s Egejskog mora, najvjerojatnije s Krete. Arheologija sugerira vezu s mikenskim svijetom u Grčkoj. Iako su Filistejci preuzeli lokalnu kanaansku kulturu i jezik prije nego što su ostavili ijedan zapis, sugerira se da je nekoliko preživjelih filistejskih riječi bilo indoeuropskog podrijetla. Filistejci su morem i kopnom prodrli prema Egiptu. Faraon Ramses III. odbija ih s granice te ih naseljava na obalnim predjelima Kanaana i upotrebljava kao plaćenike. Ondje su se osamostalili i uspostavili vodeći sloj gradova: Gaza, Aškelon, Ašdod, Ekron i Gat. Dana 10. srpnja 2016. godine obznanjeno je veliko arheološko otkriće filistejskog groblja u blizini Aškelona.<ref>www.jutarnji.hr, "VELIKO OTKRIĆE Pronađeno groblje Filistejaca, naroda kojemu je pripadao i biblijski div Golijat", objavljeno 10. srpnja 2016., pristupljeno 16. srpnja 2016.